Document ID: /roh_data/filtered/fineweb-2-filterrobots_roh.jsonl.gz/50659

Svizra - «Sanadad dal pievel è impurtanta per la stabilitad dal pajais»
Ina buna sanadad dal pievel saja impurtanta per la stabilitad dad in pajais. Era procuria ella per damain paupradad, ha ditg il Cusseglier federal Didier Burkhalter a la conferenza annuala da la cooperaziun al svilup a Basilea.
Perquai sa focuseschia la Svizra en l'avegnir anc dapli sin il sectur da sanadad en connex cun l'agid al svilup. La Svizra offria bler en dumondas da sanadad. Plinavant punctuescha Burkhalter l'impurtanza da Genevra sco sedia da l'Organisaziun mundiala da la sanadad e da la Crusch Cotschna.